Melsviai

Melsviai, mėlynukai (Lycaenidae) – drugių (Lepidoptera) šeima. Drugiai vidutinio dydžio, mėlynos ar rudos spalvos, kartais oranžiniai, purpuriniai ar žali, metališko blizgesio. Sparnų piešinys susideda iš smulkių juodų ar oranžinių dėmelių ir akučių, kurios eilėmis išsidėsčiusios sparnų išoriniame pakraštyje. Kai kurios rūšys sunkiai apibūdinamos, todėl diagnostikai svarbi apatinė sparnų pusė. Ryškus lytinis dimorfizmas.

Lietuvos melsviai 
Pošeimis. Margūnai (Riodininae) 
Pavasarinis margūnas (Hamearis lucina). Labai reta rūšis.
Pošeimis. Tikrieji melsviai (Lycaeninae)
Triba. Lycaenini 
Čiobrelinis auksinukas (Lycaena alciphron). Dažniau aptinkami pietryčių Lietuvoje.
Didysis auksinukas (Lycaena dispar). Rūšis įrašyta į Lietuvos raudonąją knygą.
Šiaurinis auksinukas (Lycaena helle). Rūšis įrašyta į Lietuvos raudonąją knygą.
Žvilgantysis auksinukas (Lycaena hippothoe). Gyvena visoje respublikos teritorijoje.
Mažasis auksinukas (Lycaena phlaeas). Aptinkamas visoje šalyje.
Tamsusis auksinukas (Lycaena tityrus). Rūšis gausesnė pietvakarinėje dalyje.
Ugninis auksinukas (Lycaena virgaureae). Aptinkamas visoje šalyje.
Triba. Theclini 
Beržinis zefyras (Thecla betulae). Rastas daugelyje rajonų.
Ąžuolinis zefyras (Neozephyrus quercus). Nėra retas.
Triba. Eumaeini 
Žalsvasis varinukas (Callophrys rubi). Dažnai aptinkama rūšis.
Ąžuolinis uodeguotis (Satyrium ilicis). Rastas nedaugelyje vietų.
Slyvinis uodeguotis (Satyrium pruni). Retoka rūšis.
Žydrataškis uodeguotis (Satyrium spini). Reta rūšis.
Guobinis uodeguotis (Satyrium w-album). Daug radviečių centrinėje respublikos dalyje.
Triba. Polyommatini 
Mažasis melsvys (Cupido minimus). Rastas nedaugelyje vietų.
Uodegotasis melsvys (Everes argiades). Dažnoka migruojanti rūšis.
Žydrasis melsvys (Celastrina argiolus). Dažnoka rūšis.
Pušyninis melsvys (Pseudophilotes vicrama). Labai reta rūšis.
Žalsvasis melsvys (Glaucopsyche alexis). Lietuvoje žinomas nedaugelyje vietų. Rūšis įrašyta į Lietuvos raudonąją knygą.
Gencijoninis melsvys (Maculinea alcon). Rūšis įrašyta į Lietuvos raudonąją knygą.
Juodataškis melsvys (Maculinea arion). Daug radviečių rytinėje dalyje. Rūšis įrašyta į Lietuvos raudonąją knygą.
Kraujalakinis melsvys (Maculinea teleius). Rūšis įrašyta į Lietuvos raudonąją knygą.
Žydraakis melsvys (Plebeius argyrognomon). Reta rūšis.
Akiuotasis melsvys (Plebeius argus). Rastas daugelyje vietų.
Žaliaakis melsvys (Plebeius idas). Reta rūšis.
Pelkinis melsvys (Plebeius optilete). Dažna rūšis.
Geltontaškis melsvys (Aricia agestis). Daug radviečių pietrytinėje dalyje.
Rudasis melsvys (Aricia artaxerxes). Reta rūšis, žinomos vos kelios radvietės.
Baltajuostis melsvys (Aricia eumedon). Reta rūšis. Rūšis įrašyta į Lietuvos raudonąją knygą.
Didysis melsvys (Polyommatus amandus). Dažna rūšis.
Pietinis melsvys (Polyommatus bellargus). Labai reta rūšis.
Stepinis melsvys (Polyommatus coridon). Lietuvos pietinėje dalyje žinomos kelios radvietės. Rūšis įrašyta į Lietuvos raudonąją knygą.
Smiltyninis melsvys (Polyommatus dorylas). Rastas pietryčių Lietuvoje. Rūšis įrašyta į Lietuvos raudonąją knygą.
Dirvinis melsvys (Polyommatus icarus). Tai vienas iš dažniausiai randamų ir visur paplitusių drugių.
Pilkasis melsvys (Polyommatus semiargus). Žinoma daug radviečių.
Karpytasparnis melsvys (Polyommatus daphnis). Lietuvos pietinėje dalyje yra kelios radvietės.

Literatūra 
 Ivinskis P., Augustauskas J. 2004. Lietuvos dieniniai drugiai. Vilnius. P.99-140. ISBN 9955-575-41-7

Nuorodos 
 Lycaenidae, pasaulio melsvių katalogas